Obec Janovce, Janovce 62, 086 41 Raslavice

**Zápisnica**

**zo zasadnutia 02. Obecného zastupiteľstva obce Janovce,**

 **zo dňa 28. mája 2024**

**Prítomní podľa prezenčnej listiny:**

**Program rokovania:**

1. **Otvorenie**
2. **Správa o plnení úloh za posledné obdobie a kontrola uznesení**
3. **Stav finančných prostriedkov na účtoch ku 28. 05. 2024**
4. **Stanovisko hlavného kontrolóra k návrhu záverečného účtu za rok 2023**
5. **Záverečný účet za rok 2023 – schválenie**
6. **Individuálna výročná správa obce Janovce za rok 2023 – na vedomie**
7. **Plán kontrolnej činnosti na druhý polrok 2024**
8. **Správa o realizácii projektov:**

**8.1. Zvýšenie energetickej hospodárnosti obecného úradu Janovce**

**8.2. Obnova a zvýšenie kapacity materskej školy Janovce**

1. **Príprava podujatí – beh a deň detí, kosecké preteky**
2. **Záver**

**K bodu l:**

Zasadnutie OZ otvoril a viedol starosta obce Ľubomír Kundrát. Privítal poslancov obecného zastupiteľstva. Starosta konštatoval, že zasadnutie je podľa prítomnosti poslancov uznášania schopné. Poslanec Rastislav Margicin sa ospravedlnil zo zdravotných dôvodov. Oboznámil ich s programom rokovania a požiadal o doplnenie programu. O doplnenie nepožiadal nikto.

Poslanci OZ **schválili** návrh programu zasadnutia OZ**.**

**Uznesenie OZ č. 10/2024**

Hlasovanie: za: 4 proti: 0 zdržal sa: 0

Starosta obce navrhol za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

Poslanci OZ **schválili** za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

**Uznesenie OZ č. 11/2024**

Hlasovanie: za: 4 proti: 0 zdržal sa: 0

**K bodu 2:**

Starosta obce informoval prítomných o priebežnom plnení uznesení, o ktorom bližšie informuje pri jednotlivých bodoch rokovania.

Poslanci OZ **vzali na vedomie** kontrolu plnenia uznesení.

**Uznesenie OZ č.12/2024**

Hlasovanie: za: 4 proti: 0 zdržal sa: 0

**K bodu 3:**

Starosta obce informoval prítomných o stave finančných prostriedkov na účtoch ku 28. 05. 2024:

Pokladňa 1 146,70 €

Č. ú. 7426522/0200 – bežný účet 78 575,32 €

Č. ú. 5023701355/0900 – účet škol. jedálne 291,92 €

Č. ú. 4123073259/0200 – dotačný účet 0,00 €

Č. ú. 439895554/0200 – grantový účet 17 870,83 € (banková záruka)

Č. ú. 1637815455/0200 – účet ZŠ 27 535,82 €

Č. ú. 3616422002/5600 – soc. fond 906,51 €

SPOLU: 126 327,10 €

Poslanci OZ **vzali na vedomie** stav finančných prostriedkov na účtoch ku 28. 05. 2024

**Uznesenie OZ č. 13/2024**

Hlasovanie: za: 4 proti: 0 zdržal sa: 0

**K bodu 4:**

Kontrolná činnosť hlavného kontrolóra obce Janovce sa uskutočňuje v zmysle § 18 f ods. 1 písm. e) zákona č. 369/1990 Z. z. o obecnom zriadení v znení neskorších predpisov a na základe plánu kontrolnej činnosti.

Kontrolórka obce Janovce Mgr. Mária Mihaliková informovala poslancov OZ o závere kontrolórky zo stanoviská hlavného kontrolóra k návrhu záverečného účtu za rok 2023, ktoré znie:

Návrh záverečného účtu obce Janovce za rok 2023 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky potrebné náležitosti podľa § 16 ods. 5 tohto zákona.

Návrh záverečného účtu obce Janovce za rok 2023 v zmysle § 9 ods. 2 zákona o obecnom zriadení a § 16 ods. 9 zákona o rozpočtových pravidlách územnej samosprávy bol zverejnený najmenej na 15 dní na webovom sídle obce Janovce .

Riadna účtovná závierka za rok 2023 a hospodárenie obce za rok 2023 v súlade s § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy neboli zatiaľ overené audítorom.

Účtovná závierka za rok 2023 bola vykonaná podľa zákona č. 431/2022 Z. z. o účtovníctve v znení neskorších predpisov, účtovná uzávierka za rok 2023 vyjadruje verne vo všetkých významných súvislostiach finančnú situáciu obce Janovce ku 31. 12. 2023 a výsledok hospodárenia za uvedený rok je v súlade so zákonom č. 431/2002 Z. z. o účtovníctve v znení neskorších predpisov.

V zmysle § 16 ods. 10 zákona o rozpočtových pravidlách územnej samosprávy odporúča hlavná kontrolórka Mihaliková obecnému zastupiteľstvu schváliť záverečný účet obce Janovce za rok 2023.

Poslanci OZ **vzali na vedomie** stanovisko hlavného kontrolóra k návrhu záverečného účtu za rok 2023

**Uznesenie OZ č. 14/2024**

Hlasovanie: za: 4 proti: 0 zdržal sa: 0

**K bodu 5:**

Starosta obce predal slovo kontrolórke Mgr. Márii Mihalikovej, ktorá poslancom predniesla návrh Záverečného účtu a rozpočtové hospodárenie za rok 2023 a informovala poslancov OZ, že obec Janovce si hospodári veľmi dobre s hospodárskym výsledkom za rok 2023 s KZ 54 170,51 €. Záverečný účet bol vyvesený na úradnej tabuli od dňa 12. 05. 2023 a taktiež bol zverejnený na webovom sídle našej obce. Keďže ku dátumu schôdze obec neeviduje žiadnu pripomienku k návrhu záverečného účtu poslanci OZ prešli k jeho schváleniu.

Poslanci OZ **schválili** záverečný účet obce Janovce a rozpočtové hospodárenie za rok 2023

**Uznesenie OZ č. 15/2024**

Hlasovanie: za: 4 proti: 0 zdržal sa: 0

**K bodu 6:**

Individuálnu výročnú správu obce Janovce za rok 2023 predložila poslancom OZ kontrolórka obce Mgr. Mária Mihaliková, ktorá bola taktiež poslancom OZ zaslaná e-mailom v predstihu. Zo strany zastupiteľstva neboli k predkladanej správe žiadne pripomienky. Individuálna výročná správa obce Janovce za rok 2023 bude súčasťou overenej účtovnej závierky audítorkou.

Poslanci OZ **vzali na vedomie**  Individuálnu výročnú správu obce Janovce za rok 2023

**Uznesenie OZ č. 16/2024:**

Hlasovanie: za: 4 proti: 0 zdržal sa: 0

**K bodu 7:**

V tomto bode kontrolórka obce Mgr. Mária Mihaliková informovala poslancov OZ o pláne kontrolnej činnosti hlavnej kontrolórky na II. polrok 2024:

Návrh plánu kontrolnej činnosti predkladá hlavný kontrolór obce v zmysle § 18 f ods. 1 písm. b) zákona č. 369/1990 Zb. o obecnom zriadení v znení zmien a doplnkov - obecnému zastupiteľstvu jedenkrát polročne.

Návrh bol zverejnený na úradnej tabuli a na webovom sídle obce odo dňa 12. 05. 2024.

Keďže k predloženému návrhu neboli žiadne námietky, návrh plánu kontrolnej činnosti hlavnej kontrolórky na II. polrok 2024 poslanci OZ schválili.

Poslanci OZ **schválili** návrh plánu kontrolnej činnosti hlavnej kontrolórky na II. polrok 2024

**Uznesenie č. 17/2024:**

Hlasovanie: za: 4 proti: 0 zdržal sa: 0

Poslanci OZ **poverili** hlavnú kontrolórku výkonom kontrol podľa plánu kontrolnej činnosti na II. polrok 2024

**Uznesenie č. 17/1/2024**

Hlasovanie: za: 4 proti: 0 zdržal sa: 0

**K bodu 8:**

V tomto bode starosta obce informoval poslancov OZ o realizácii projektov:

8.1. Zvýšenie energetickej hospodárnosti obecného úradu Janovce – Poslanci OZ sa dňa 28. 05. 2024 fyzický zúčastnili obhliadky staveniska, kde im boli odprezentované práce, ktoré prebehli od posledného zastupiteľstva a to: búranie pôvodnej strešnej krytiny, zateplenie sokla a fasády, realizácia nových rozvodov RLI, bleskozvod, realizácia konštrukcie pod strešnú krytinu, výkop základov pre nové schodisko a rampy, realizácia rozvodov vzduchotechniky, osadenie okien a realizácia sadrokartónov. Farbu krytiny, okien a garážovej brány vybrali poslanci OZ po predložení vzorkovníka a to: farba krytiny RAL 7016, okná RAL 7016, garážová brána RAL 9006.

Poslanci OZ vzali na vedomie správu o realizácii projektu ,, Zvýšenie energetickej hospodárnosti obecného úradu Janovce"

**Uznesenie OZ č. 18/01/2024**

Hlasovanie: za: 4 proti: 0 zdržal sa: 0

8.2. Obnova a zvýšenie kapacity materskej školy Janovce – túto stavbu obec Janovce odovzdala dňa 02. 05. 2024 firme PEhAES a. s. Ľubotice o čom svedčí aj zápisnica o prevzatí staveniska, po ktorom si hneď firma zabezpečila stavenisko a aktuálne prebiehajú práce: realizácia výkopových prác, zhotovenie základových pásov, realizácia základového muriva z betónových tvárnic, zemnenie v základových pásoch, zásyp základov a realizácia základovej dosky.

Poslanci OZ vzali na vedomie správu o realizácii projektu ,, Obnova a zvýšenie kapacity materskej školy Janovce"

**Uznesenie OZ č. 18/02/2024**

Hlasovanie za: 4 proti: 0 zdržal sa: 0

**K bodu 9:**

Dňa 02. 06. 2024 poslanci OZ pripravia Janovský rekreačný beh spojený s oslavou dňa detí. Beh bude začínať od Základnej školy Janovce a pôjde sa smerom na Bartošovce po poľnej ceste ho hrebeni Bartošovskej hury a späť v celkovej dĺžke 6,5 km. Pre účastníkov behu bude pripravené pohostenie (mačanka), ktorú pripraví starosta obce v spolupráci s obecným zastupiteľstvom a občerstvenie. Oslava dňa detí bude prebiehať na ihrisku pri materskej škole Janovce. O súťaže a celý program sa postarajú Mgr. Daniela Maníková – riaditeľka ZŠ, Mgr. Jana Lukáčová – riaditeľka MŠ , Alexandra Balážová – dobrovoľnícka. Taktiež bude beh detí po ceste od základnej školy okolo kostola. Pre všetkých účastníkov behu obec Janovce zabezpečí medaily. Pre detí bude pripravené pohostenie (hotdog) a občerstvenie (kofola) a sladká pozornosť.

Kosecké preteky sa budú konať dňa 09. 06. 2024 na chate U3 G Mlynky, ktoré organizuje František Hvizda. Obec Janovce na túto akciu pripraví v spolupráci s OZ mačanku. Poslanci OZ budú nápomocní pri príprave koseckých pretekov.

Poslanci OZ vzali na vedomie správu o realizácii podujatí – beh spojený s oslavou dňa detí a kosecké preteky.

**Uznesenie OZ č. 19/2024**

Hlasovanie: za: 4 proti: 0 zdržal sa: 0

**K bodu 10:**

V tomto bode starosta obce ukončil rokovanie OZ, prítomným sa poďakoval za pokojný priebeh rokovania.

V Janovciach, dňa 28. 05. 2024

**Overovatelia:** František Hvizda ...................................................

 Marek Gazdačko ...................................................

**Zapísal:** Mgr. Katarína Dutková ...................................................

 .......................................................

 **Ľubomír Kundrát**

 Starosta obce Janovce